
	1.
	Rīkojuma konsolidētā versija
2. Kapitālsabiedrības vispārējais stratēģiskais mērķis ir ieguldījumu pārvaldīšana valsts aizsardzības industrijā un ar militāro preču ražošanas attīstību saistīto procesu koordinēšana, veicinot valsts aizsardzības industrijas attīstību un tās piegādes ķēžu darbības nepārtrauktību, pieļaujot pārejošu situāciju, kur kapitālsabiedrības ietvaros tiek veiktas darbības un investīcijas ražošanas uzsākšanai, kamēr attiecīgā sabiedrība ir vēl dibināšanas procesā.
	Priekšlikums
Vēršam uzmanību, ka vispārīgais stratēģiskais mērķis parasti aptver deleģētos valsts pārvaldes uzdevumus (izriet no tiem). Aizsardzības industrijas likuma 10. panta piektā daļa noteic, ka Aizsardzības ministrija atbilstoši valsts pārvaldes uzdevumu izpildes nodrošināšanu reglamentējošiem normatīvajiem aktiem var pilnībā vai daļēji deleģēt ar ieguldījumu pārvaldīšanu valsts aizsardzības industrijā un ar militāro preču ražošanas attīstību saistīto procesu koordinēšanu valsts sabiedrībai ar ierobežotu atbildību "Valsts aizsardzības korporācija". Ja likuma formulējums "ar militāro preču ražošanas attīstību saistīto procesu koordinēšana" ietver arī militāro preču ražošanu (pastarpināti, nepastarpināti), tad stratēģisko mērķi nav nepieciešams papildināt, jo tā formulējums jau ietver identisku formulējumu. Ja "ar militāro preču ražošanas attīstību saistīto procesu koordinēšana" neietver militāro preču ražošanu (pastarpināti, nepastarpināti), tad nepieciešams papildināt gan deleģējuma apjomu, gan vispārējo stratēģisko mērķi, veicot normatīvajos aktos noteiktos izvērtējumus. 
Piedāvātā redakcija
-
	Ilze Brazauska (TM)

	2.
	Rīkojuma konsolidētā versija
2. Kapitālsabiedrības vispārējais stratēģiskais mērķis ir ieguldījumu pārvaldīšana valsts aizsardzības industrijā un ar militāro preču ražošanas attīstību saistīto procesu koordinēšana, veicinot valsts aizsardzības industrijas attīstību un tās piegādes ķēžu darbības nepārtrauktību, pieļaujot pārejošu situāciju, kur kapitālsabiedrības ietvaros tiek veiktas darbības un investīcijas ražošanas uzsākšanai, kamēr attiecīgā sabiedrība ir vēl dibināšanas procesā.
	Priekšlikums
Aicinām rast iespēju precizēt stratēģisko mērķi teksta daļā "kamēr attiecīgā sabiedrība ir vēl dibināšanas procesā," lai novērstu neskaidrību par to, ka šis palīgteikums varētu būt attiecināts uz kapitālsabiedrības "Valsts aizsardzības korporācija" dibināšanas procesu, nevis šīs kapitālsabiedrības meitas sabiedrības dibināšanas procesu, kā to paredzēts darīt saskaņā ar informatīvo ziņojumu. Proti, "attiecīgā sabiedrība" aizstāt ar citu terminu, piemēram, "attiecīgā kapitālsabiedrības meitas sabiedrība".
Piedāvātā redakcija
-
	Gita Daukste (TM)

	3.
	Rīkojuma konsolidētā versija
10. Kapitālsabiedrības pamatkapitāla maksu 1 500 000 euro apmērā segt no Aizsardzības ministrijai budžeta apakšprogrammā 22.12.00 "Nacionālo bruņoto spēku uzturēšana" 2024. gadā piešķirtajiem līdzekļiem. 
 
 
	Priekšlikums
Ja tiek virzīts risinājums bez izmaiņās stratēģiskajā mērķī, tad šo regulējumu var ietvert informatīvā ziņojuma Ministru kabineta sēdes  protokollēmuma projektā.
Piedāvātā redakcija
-
	Ilze Brazauska (TM)



